বিগ ব্রাদার চীন

বিগ ব্রাদার চীন (এছাড়াও বিগ ব্রাদার চীন: হাউজমেটস, লেট'স স্টে টুগেদার নামেও পরিচিত) চীনা আপাতবাস্তব টেলিভিশন অনুষ্ঠান বিগ ব্রাদারের চীনা সংস্করণের প্রথম মৌসুম ছিল। এন্ডেমল শাইন চীন দ্বারা প্রযোজিত এই মৌসুমটি ২০১৫ সালের ২১শে নভেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১২ দিনের যাত্রা শেষে ২০১৬ সালের ৬ই জানুয়ারি তারিখে ফাইনালের মাধ্যমে সম্পন্ন হয়েছে। এই মৌসুমটি চীনা ডিজিটাল মাধ্যম ইউকুর পাশাপাশি থুদৌতে সম্প্রচারিত হয়েছে। চীনা উপস্থাপক চৌ ওয়েন্তাও এই মৌসুমের উপস্থাপনা করেছেন।

১০ জন প্রতিযোগীর অংশগ্রহণে অনুষ্ঠিত এই মৌসুমটি চীনা মডেল ও অভিনেত্রী থান শিয়াংচ্যুন জয়লাভ করেছেন, অন্যদিকে শিয়ে সিতোং প্রথম রানার-আপ হয়েছেন।

বিন্যাস
বিগ ব্রাদার চীন মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
 স্থান  বাসিন্দা  পেশা      অবস্থা  ১  থান শিয়াংচ্যুন  মডেল ও অভিনেত্রী  দিন ১  দিন ১২   ২  শিয়ে সিতোং  মডেল  দিন ১  দিন ১২   ৩  ইয়াং শিয়াওলৌ  ট্যাটু শিল্পী  দিন ১  দিন ১২   ৪  ওয়াং মানিউ  সঙ্গীতশিল্পী  দিন ১  দিন ১২   ৫  তেং হুয়ানিউ  নাবিক  দিন ১  দিন ১২   ৬  চিয়াং ছেনছেন  নৃত্যশিল্পী  দিন ১  দিন ১২   ৭  হান ছেনপিন  মডেল ও অভিনেত্রী  দিন ১  দিন ১২   ৮  ওয়াং লিনয়ি   দিন ১  দিন ৯   ৯  লিউ সিবো  অভিনেত্রী  দিন ১  দিন ৯   ১০  মর্ফিয়াস  প্রেম-প্রভাবক  দিন ১  দিন ৬  

তথ্যসূত্র

বহিঃসংযোগ


বিষয়শ্রেণী:বিগ ব্রাদার চীনের মৌসুম
বিষয়শ্রেণী:২০১৫-এ চীনা টেলিভিশন মৌসুম
বিষয়শ্রেণী:২০১৬-এ চীনা টেলিভিশন মৌসুম
বিষয়শ্রেণী:ইউকুর মৌলিক অনুষ্ঠান